
Parlamentul României

Camera Deputaţilor
Comisia pentru apărare, ordine                                                                    Bucureşti, 07.05.2007
publică şi siguranţă naţională                                                                       PL.-x 326                                                      

Nr.32/350
A V I Z

asupra propunerii legislative privind înfiinţarea, organizarea şi funcţionarea serviciilor publice de pază de interes judeţean

În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată, spre dezbatere şi avizare cu propunerea legislativă privind înfiinţarea, organizarea şi funcţionarea serviciilor publice de pază de interes judeţean, trimisă cu adresa nr. PL-x  326 din 2 mai 2007 şi înregistrată sub nr. 32/350 din 05.05.2007.

Camera Deputaţilor este Cameră decizională.


Potrivit prevederilor art.61 din Regulamentul Camerei Deputaţilor, Comisia a dezbătut iniţiativa legislativă menţionată mai sus în şedinţa din 7 mai 2007.

Membrii Comisiei au examinat expunerea de motive, textul propunerii, punctul de vedere al Guvernului, precum şi avizul negativ al Consiliului Legislativ.

În urma dezbaterilor, cu unanimitate de voturi, Comisia a hotărât avizarea negativă a propunerii legislative întrucât aceasta nu are obiect, Corpul Gardienilor Publici fiind desfiinţat odată cu intrarea în vigoare a Legii nr. 371/2004 privind înfiinţarea, organizarea şi funcţionarea Poliţiei Comunitare. Totodată, potrivit art. 20 din legea sus-meţionată, consiliile judeţene pot înfiinţa în condiţiile legii, servicii publice destinate asigurării pazei obiectivelor de interes judeţean.

În raport de obiectul şi conţinutul acesteia, iniţiativa legislativă face parte din categoria legilor ordinare.

Preşedinte, 

Costică Canacheu  
cons. Anca-Daria Cotoc 
